GiliGold/VAD_KnessetCorpus huggingface dataset:
מירב תורג'מן: אני מבינה שיש עוד איזשהו עדכון קטן ביחס לתאריך שמשרד התקשורת מבקש ואולי כדאי שנציג משרד התקשורת יבהיר את העניין הזה.
משה גפני: כן, על איזה תאריך אתם מדברים?
מוהנאד נאסר: אנחנו מבקשים לתקן ל-19 במקום ה-16.
מוהנאד נאסר: אנחנו מאוד מתנצלים.
משה גפני: לפי התקנות שאושרו, אנחנו אמרנו שזה לא יהיה מה-1 בחודש אלא זה יהיה מה-16 בחודש, והתברר בדיעבד שהיה רשום ה-1.
חיים אורון: אחרי כן אני רוצה הצעה לסדר.
משה גפני: רבותיי, התאריך הוא 19 בחודש.
מירב תורג'מן: יש כאן שתי תקנות ולכן צריך שתי הצבעות.
מירב תורג'מן: התקנות הראשונות הן  תקנות התקשורת (בזק ושידורים) (שידורי טלוויזיה באמצעות לוויין) (דמי רישיון ותמלוגים) (תיקון) (הוראת שעה), התשע"א-2011.
מירב תורג'מן: הוראת התוקף תהיה מיום י"ד בשבט התשע"ב, ה-19 בינואר 2011.
מירב תורג'מן: התקנות השניות הן  תקנות התקשורת (בזק ושידורים) (תמלוגים) (הוראת שעה), התשע"א-2011.
מירב תורג'מן: גם כאן תוקף התקנות יהיה מיום 19 בינואר 2011.
משה גפני: למה אתם רוצים 19 ולא 16?
משה גפני: אני בעד, אבל למה?
מוהנאד נאסר: מכיוון שהדיון מתבצע היום זה יביא צורך באישור רטרואקטיבי.
משה גפני: מה ששר התקשורת מבקש, אני מאשר.
משה גפני: שר התקשורת טוב.
משה גפני: הקואליציה לא טובה, אבל שר התקשורת טוב.
משה גפני: ה צ ב ע ה     התקנות אושרו פה אחד         	הצעה לסדר, חבר הכנסת חיים אורון.
חיים אורון: אדוני היושב ראש, אני מבין שזה החלק בקואליציה שהוא יציב והבוקר הוא לא מתפלג.
משה גפני: אתה שואל לגבי?
משה גפני: יהדות התורה לא מתפלגת.
משה גפני: הסיעה יציבה.
משה גפני: גם מרצ יציבה.
אמנון כהן: גם ש"ס בסדר.
משה גפני: יש חריקות פה ושם, אבל אצלנו זה מעל לדרך הטבע וגם במרצ זה מעל לדרך הטבע, ולכן לא מצביעים עבורנו.
משה גפני: אתמול בישיבת הסיעה אצלנו הצעתי לחברים ללכת לגדולי התורה כדי לפרוש מהקואליציה.
משה גפני: פשוט נמאס לי מהקואליציה הזאת .
משה גפני: אני לא מסתיר את זה.
משה גפני: אני לא מחליט אצלנו, אבל אני לא מסתיר את העניין הזה.
משה גפני: יושב ראש ועדת הכספים, ביג דיל.
שי חרמש: אני מכיר כמה חברים שהיו מוכנים להחליף אותך.
משה גפני: אתה יודע, אנחנו מפלגה אידיאולוגית.
שי חרמש: זה תפקיד מאוד חשוב.
חיים אורון: תגיד לו שהתפקיד הוא לא הכל.
משה גפני: התפקיד הוא תפקיד מאוד חשוב.
חיים אורון: שר הביטחון עוד יותר חשוב, ותראה מה קורה.
משה גפני: שי, התפקיד הוא תפקיד חשוב, אני לא מזלזל בתפקיד אלא להפך.
משה גפני: אני חושב שאצלנו ביהדות התורה, מעבר לנושא של תפקידים, יש גם אידיאולוגיה ואני חושב שבאידיאולוגיה אנחנו הפכנו להיות למשיסה.
משה גפני: נמאס לי מזה.
חיים אורון: אדוני היושב ראש, אני רוצה להודות לך על שאתמול עשית לנו בוקר פנוי.
חיים אורון: זה קורה לעתים מאוד רחוקות, בעיקר שהיה בוקר מאוד סוער ולא הייתה ישיבת ועדה, אבל כמו שקורה לי, בלילה קראתי בעיתונים שבעצם יש שאלה איפה ידונו בתמלוגי הגז.
חיים אורון: אגב, זה גם נפט.
ציון פיניאן: היום יש שם דיון על המים.
חיים אורון: אני רוצה לומר לך שבכנסת הזאת שום דבר כבר לא יכולים להמציא.
חיים אורון: הכל כבר היה אבל מה שקורה בכנסת הזאת הוא שכל מה שהיה, הוא בסדרי גודל.
חיים אורון: קודם כל, היה מסע - כמו במרוץ סמכויות בגירושין לבתי המשפט, מספרים לי שרצים לבית משפט מסוים – לאיזו ועדה להגיע.
חיים אורון: עשו איזה דיון באחת הוועדות הכנסת, מאוד חשובה ואני לא מזלזל בה, ואיזה רוב החליט שהוא נגד ששינסקי.
חיים אורון: אני מוכן לפרוטוקול לומר שאני בטוח שרוב האנשים שהצביעו אז על העניין הזה לא קראו את דוח ששינסקי.
שי חרמש: הם כבר שינו את דעתם אתמול.
שי חרמש: הם הצביעו בעד.
חיים אורון: עכשיו אני מבין שהיה הסכם קואליציוני, קיבלתי כאן את ההסכם הקואליציוני עם מפלגת העצמאות, לא בדקתי עדיין האם כאן העבירו סמכויות כי אני מבין שעינת וילף – ותסלחו לי קצת על הטון הזה – היא יושבת ראש ועדת הקליטה ויכול להיות שיחליטו עכשיו להעביר למשל את נושא הריכוזיות לוועדת הקליטה משום שהיא  כתבה איזה מאמר על הריכוזיות.
חיים אורון: אגב, בכנסת הזאת זה אפשרי ושאף אחד לא יאמר לכם שלא, כי למשל הפנסיה לא כאן.
חיים אורון: עכשיו אני שומע שהולכים להקים ועדה משותפת.
חיים אורון: אני לא דואג לא למעמדי  ולא למעמד הוועדה.
חיים אורון: אם מרוקנים את ועדת הכספים מתוכנה ואם מסים ודוח ששינסקי הוא 89 אחוזים מס.
חיים אורון: בשאלת הזיכיונות אף אחד לא נוגע.
חיים אורון: אגב, יש שם בעיות שקשורות במעמד האישה כי אפשר בקלות לבוא ולומר שאם יהיה הרבה כסף אנחנו נשכלל את המדינה, יהיה בחינוך יותר וגם במעמד האישה ולכן גם הם רוצים לדון בזה.
חיים אורון: זה לא איזה ויכוח על כבודך ועל מעמדנו.
חיים אורון: הכל כאן משתבש וכל אחד עושה טקטיקות.
חיים אורון: שמעתי גם ברדיו – תאמין לי, קשה לי לחזור על זה כי סיפרתי את זה אתמול לשני אנשים ותיקים מאוד בליכוד והם לא האמינו.
חיים אורון: אמרתי להם שילכו ויוציאו את הטקסט – יושב ראש ועדת הכלכלה אומר בראיון בשידור שבסוף תהיה ועדה משותפת, אני ויושב ראש ועדת הכספים גפני נקבע את הרכבה ו נדאג שהיא תהיה בסדר.
חיים אורון: כלומר, עשר שגיאות על מהי ועדה, מה זה פרלמנט, איך פועלים והכל על הסיפור הזה.
חיים אורון: ראשית, אני מרוצה שרוצים להתחרות אתנו.
חיים אורון: אגב, אני בדעתו, שלא תהיה אי הבנה.
חיים אורון: אני חושב שצריך לאשר את ששינסקי  עם תוספת קטנה  אבל נעזוב את זה.
חיים אורון: אני לא אסתיר ממך, אני שאלתי את שגית והיא אמרה שגם היא קראה.
חיים אורון: קראתי בשבת בבוקר.
משה גפני: אפשר לקרוא בשבת.
משה גפני: כתוב שמפקחים על צורכי ציבור בשבת.
חיים אורון: בדרך כלל אני עושה את זה במוצאי שבת בבוקר, אבל הפעם עשיתי את זה בשבת.
חיים אורון: הגיע אלי הדוח המלא.
חיים אורון: אני חושב שזה  לכבוד לשר האוצר שישבה ועדה של אנשים רציניים והגישה דוח.
חיים אורון: אתה יכול להסכים עם כל הדוח או לא עם כולו אבל הדוח הוא דוח רציני.
חיים אורון: גם יושב ראש הכנסת התחיל להסביר לי שזה מתחכך בכל מיני דברים כאלה.
חיים אורון: הכל פוליטיקה, טענה של הקואליציה שלא מעניינת אותי.
חיים אורון: עם כל הכבוד, אני יושב כאן כחבר כנסת והסדרי הקואליציה בנושאים האלה לא מעניינים.
חיים אורון: זה נושא של ועדת הכספים והוא צריך להיות נדון בוועדת הכספים.
חיים אורון: אני מבקש שנבקש משגית להגיש חוות דעת משפטית על פי מיטב שיקול דעתה  איפה זה צריך להיות נדון.
משה גפני: שי, רצית לומר משהו?
שי חרמש: בעניין הנדון ולא בעניינים אחרים.
שי חרמש: אני באתי כאן לדיון על מיגון.
חיים אורון: יש הצעות לסדר.
שי חרמש: הפתיחה לא שייכת לוועדת כספים.
חיים אורון: היא לגמרי שייכת לוועדת הכספים.
שי חרמש: הסכמים קואליציוניים, זאת לא ועדת כספים אלא ועדת הכנסת.
משה גפני: חבר הכנסת חיים אורון, יש הסכם קואליציוני בין הליכוד לבין יהדות התורה, ואגב, אנחנו מתכוונים לפתוח אותו.
משה גפני: אני הולך לפנות לכך בעקבות מה שקרה בקואליציה.
משה גפני: אני הולך לפנות לראש הממשלה ולראשי הקואליציה ולבקש לפתוח את ההסכם הזה.
משה גפני: יש שינויים בקואליציה ואני מבקש לפתוח את העניין ואת דעתי אמרתי.
חיים אורון: שינו את התעריף.
משה גפני: זה לא רק התעריף אלא זאת כל ההתנהלות.
משה גפני: על כל פנים, בהסכם הקואליציוני הקיים, שאתה קראת אותו בוודאי, יש לגבי ועדת הכספים מה עובר לוועדת העבודה והרווחה והבריאות, ואני כיבדתי את ההסכם הזה אף על פי שאני סבור שמבחינת ניהול הכנסת, זה לא נכון, אבל קיבלתי אותו עוד לפני שהייתי אמור להיות יושב ראש ועדת הכספים.
משה גפני: זה היה הסכם קואליציוני שנדון עוד לפני כל ההתפתחויות שהיו בעקבות ההסכם.
משה גפני: אין בהסכם הקואליציוני דבר וחצי דבר לא לגבי ששינסקי ולא לגבי הנושא שהיה בחוק ההסדרים, המסלקה הפנסיונית.
משה גפני: זה לא קשור להסכם קואליציוני ואין לזה דבר וחצי דבר.
משה גפני: אלה דיונים שמתקיימים ויושב ראש הכנסת העלה את העניין הזה.
משה גפני: אני  חושב שזה עדיין מוקדם לדבר על העניין.
משה גפני: הממשלה צריכה לקבל החלטה.
משה גפני: צריך לראות מה ההחלטה שהיא מקבלת וצריך לראות מה היא מביאה לכאן.
משה גפני: בינתיים אלה דיונים אקדמיים.
משה גפני: אני הייתי בדעה מלכתחילה שלא צריך לקיים את הדיונים האלה עכשיו.
משה גפני: ראש הממשלה הודיע אתמול שהוא בתוך 48 שעות יקבל החלטה.
משה גפני: זאת אומרת, אנחנו לא מדברים על סדרי גודל של עוד חודשים ארוכים אלא אנחנו מדברים על החלטות שאמורות להתקבל בממשלה באופן מיידי.
משה גפני: כיוון שאמורות להתקבל החלטות באופן מיידי, הם יביאו לכאן חקיקה ואז הדיון הזה יתקיים ואני לוקח את הדברים שלך בחשבון.
חיים אורון: אני רוצה להעיר הערה.
חיים אורון: אין לי בעיה  עם 48 שעות כי ממילא סדר היום נקבע.
חיים אורון: זה הולך להיות תזכיר חוק.
חיים אורון: זה לא ייגמר בשבוע.
חיים אורון: יש משקל לדעת הקהל, כי אם זה היה מגרש ריק – אני עכשיו פונה אליך כחבר כנסת  שיש לו עמדה, ואני לא מזכיר אותה – יש מאבק על דעת הקהל, יש מאבק ומפעילים כאן עוצמות מאוד מאוד גדולות.
חיים אורון: אחת הדרכים היחידות שלנו יש היא לה פעיל עוצמה נגדית ואני חושב שראוי שאם ראש ה ממשלה הולך לקבל את עמדתו בתוך 48 שעות, ממילא כבר אין זמן השבוע, שבשבוע הבא כן יתקיים דיון עם איתן ששינסקי, עם דוח שכבר אומץ או לא אומץ על ידי הממשלה.
חיים אורון: למשל, עם כל הכבוד, אם ראש הממשלה לא יאמץ את הדוח, הוא יאמץ את הדוח רק בחלקו, אני חושב שהכנסת צריכה לאותת לו מה היא חושבת על זה.
חיים אורון: אנחנו כאן לא איזה שחקן משני.
חיים אורון: בסוף זה יוכרע כאן ויש כאן תהליך.
משה גפני: אני אדבר אתך אחרי כן.
משה גפני: אני לא חושב שאנחנו נשרת את המטרה.
משה גפני: גם עמדתי ידועה בעניין הזה וידועה עמדתם של חברי הכנסת.
משה גפני: המאבק לפי דעתי גם הוכרע בעניין הזה.
משה גפני: לפי דעתי הכנסת תאשר את מה שהממשלה תביא לכאן, כי אני כבר מעריך גם מה הממשלה הולכת להביא.
שי חרמש: כמו בכל דבר.
משה גפני: לא. מה פתאום כמו בכל דבר?
משה גפני: הרבה מאוד דברים שונו.
משה גפני: יגיע לכאן עכשיו הקיצוץ פלט, ובוא נראה מה יהיה.
משה גפני: למה אני צריך ללכת על העתיד?
משה גפני: בוא נלך על העבר.
משה גפני: מה היה בעבר?
משה גפני: מה שהממשלה החליטה, כאן אושר?
משה גפני: במקרה הזה ההערכה שלי היא שהמאבק בעניין הזה הוכרע והוא כבר לא עומד לדיון.
משה גפני: חבר הכנסת חיים אורון, אני אדבר אתך אחר כך.
משה גפני: אם אני מקיים כאן דיון ומזמין את ששינסקי, יכול להיות שנשיג את המטרה ההפוכה כי הכנסת עלולה להתבזות.
משה גפני: אני לא שולט על ועדות אחרות.
משה גפני: בסדר, עוד נדבר על העניין הזה.
משה גפני: אני מודה לך על מה שהעלית.
ציון פיניאן: על סדר היום   תקנות הפיקוח על שירותים פיננסיים (קופת גמל) (משיכת כספים חלקית מקרן השתלמות), התש"ע-2010 ותקנות מס הכנסה (כללים לאישור ולניהול קופות גמל) (תיקון), התש"ע-2010.
רג'ואן גרייב: התיקון המבוקש הוא השלמה לתיקון חקיקה שנעשה לפני שנתיים, אז למעשה ביטלנו את מס רווח ההון שקיים על כספים הוניים מאחר שמ-2008 כל הכספים החדשים נצברים הם כספים קצבתיים, כך שלמעשה אין מס רווח הון כי לא ניתן למשוך כספים הוניים.
רג'ואן גרייב: ביטלנו רטרואקטיבית, נתנו סוג של מתנה לכל החוסכים, גם את חבות המס על הכספים שנצברו מ-2003 עד 2007.
רג'ואן גרייב: נשארו קרנות השתלמות שעדיין הן מוצר הוני ויש גם כן מס רווח הון על כספים שמופקדים בגין שכר מעל 17 אלף שקלים, שגם נקבע סדר עדיפויות לעניין המשיכה כאשר קודם מושכים את הכספים הפטורים ממס שנצברו בחשבון לפני 2002, ואז את הכספים שנצברו אחרי, יש שתי שכבות: עד למשכורת של 17 אלף שקלים, עדיין הם פטורים ממס, ומי שיש לו משכורת מעל 17 אלף שקלים, הוא חייב במס רווח הון על הכספים האלה.
ציון פיניאן: מה שיעור המס?
ציון פיניאן: 35 אחוזים?
רג'ואן גרייב: לא. 15 אחוזים מס על הרווחים שנצברים על ההפקדות מ-2003 וצפונה.
רג'ואן גרייב: בעניין הזה היה בג"ץ, לפני התיקון שעשינו לפני שנתיים, על בכלל כל החלוקה של אופן משיכת הכספים.
רג'ואן גרייב: מאחר שביטלנו רטרואקטיבית גם מ-2002 את שכבות המס על הכספים מקופות גמל, למעשה הבג"ץ מתייתר ונשאר רק החלק של קרנות ההשתלמות שכאן אנחנו באים וכן נותנים גם זכות לעמית לומר שאם הוא רוצה למשוך לפי מרכיבים שונים, קודם כל הוא רוצה למשוך את הכסף החייב במס ואחר כך את הפטור, אנחנו כאן נותנים לו את הזכות הזאת שיוכל לממש אותה.
שגית אפיק: למה ברירת המחדל שקבעתם כאן היא גרועה יותר אפילו מהמצב הקיים?
שגית אפיק: רוב האנשים ילכו על ברירת המחדל.
שגית אפיק: רוב האנשים לא ילכו על האופציה של לבחור איזה מסלול אחר.
שגית אפיק: אז מה שיקרה זה שרוב האנשים ימשכו בעצם קודם את הכספים הפטורים ממס והכספים החייבים במס, אם אני מבינה נכון, ימשיכו לצבור, וכשהם ירצו למשוך אותם בסופו של דבר, הם ישלמו יותר.
שגית אפיק: למה בחרתם דווקא את ברירת המחדל הזאת?
שגית אפיק: מה שעוד יותר מוזר זה שכתבתם בדברי ההסבר שלכם שרוב האנשים יעדיפו תחילה למשוך את הכספים הפטורים העומדים לרשותם בקרן.
שגית אפיק: אני חושבת שזה לא נכון.
רג'ואן גרייב: קודם כל, זה המצב שהיה גם לפני כן.
שגית אפיק: המצב הוא יותר טוב, כי יש רכיב.
רג'ואן גרייב: לא, קודם כל מושכים את הכספים מלפני 2002, שזה גם היה פטור ממס.
שגית אפיק: זה היה המצב.
רג'ואן גרייב: מה שעשינו, בעולם החדש של קרנות השתלמות יש שתי שכבות ואלה הכספים מלפני 2002 והכספים אחרי 2002, שם יש שני צבעים.
רג'ואן גרייב: גם מערכות המיכון של הגופים המוסדיים בנויים לפי שיטת ה-פיפו, כסף ראשון נכנס, כסף ראשון יוצא, זאת השיטה ששומרים עליה והיא קיימת בכל המערכת הפיננסית.
רג'ואן גרייב: כסף נכנס ראשון, כסף יוצא ראשון.
שגית אפיק: נכון, אבל אחרי 2002 יצרת החמרה לעומת המצב הקיים.
רג'ואן גרייב: לזה אני מתכוון שכל מערכות המחשוב בנויות על כך שכסף ראשון נכנס, כסף ראשון יוצא.
רג'ואן גרייב: מדובר על אנשים שיש להם הכנסות מעל 17 אלף שקלים ויש כאן זכות שאנחנו נחייב את הגופים לכתוב בטופס הבקשה.
שגית אפיק: אנשים הולכים על ברירת מחדל.
שגית אפיק: אנשים לא באים למשוך כסף באופן חלקי.
רג'ואן גרייב: בטופס הבקשה שואלים אותו מה הוא רוצה למשוך קודם.
ציון פיניאן: למה לא לקבוע לו מהתחלה שאת זה הוא יעשה ולאחר מכן את השני?
רג'ואן גרייב: כי  יצטרכו לשנות את כל מערכת המחשבים.
שגית אפיק: איך הם ישנו לגבי אדם ספציפי שירצה לבחור בדרך אחרת?
רג'ואן גרייב: הם עושים את זה.
ציון פיניאן: אתם מתנגדים שזה יהיה להפך?
מיכל שאול: להעמיד את הדברים על דיוקם.
מיכל שאול: הבג"ץ דווקא עוסק באדם שבחר לעשות אחרת, בחר למשוך קודם את הכספים החייבים ולא את הכספים הפטורים.
מיכל שאול: משמע, יש דברים כאלה והם כן קורים.
מיכל שאול: המצב שכרגע נוצר הוא שאדם יכול לבחור באיזה סדר הוא ימשוך את הכספים.
שגית אפיק: זה לא מנוסח כך.
שגית אפיק: זה מנוסח כך שברירת המחדל קבועה בסעיף קטן (א), וברירת המחדל אומרת שעמית בקרן השתלמות המבקש למשוך חלק מן הכספים, יעשה  את זה לפי סדר זה, והסדר מפורט.
מיכל שאול: כן, אבל שימי לב לאמור.
שגית אפיק: אז ננסח את זה הפוך, כמו שעשיתם בקופות הגמל.
שגית אפיק: הוא יבחר את הסדר.
שגית אפיק: אתם מחמירים לעומת המצב הקיים.
שגית אפיק: זה פשוט מצחיק כי רוב האנשים ילכו על ברירת המחדל.
שגית אפיק: אתם בעצמכם אומרים את זה שבסופו של דבר רוב האנשים לא שואלים את עצמם בזמן שהם מושכים.
רג'ואן גרייב: אני ממש לא מסכים אתך.
רג'ואן גרייב: שואלים אותו.
שגית אפיק: לא ישאלו אותו.
רג'ואן גרייב: אבל מחייבים אותם לשאול אותו.
רג'ואן גרייב: הוא צריך לחתום על הטופס ששואלים אותו.
רג'ואן גרייב: בטופס הבקשה למשיכת כסף.
רג'ואן גרייב: זה לא בתקנות אלא בטופס המשיכה.
רג'ואן גרייב: בטופס המשיכה שואלים אותו את השאלה.
שגית אפיק: לגבי קופות גמל.
רג'ואן גרייב: זה לא רלוונטי.
שגית אפיק: למה בעצם אתם גם לא עושים את זה כאן?
רג'ואן גרייב: ביטלנו אותו כי מ-2008 כל הכספים הם קצבתיים.
רג'ואן גרייב: לא רצינו שבעוד ארבעים שנים מישהו שלא משך כסף מקופת גמל יעשו אתו התחשבנות על הפקדות שהיו מ-2003 עד 2007.
רג'ואן גרייב: ביקשנו את אישור ועדת הכספים, וקיבלנו אותו, לפטור אותם.
ענת מימון: למה אתם מוציאים תקנות מס הכנסה ולא משאירים את התקנה, מוחקים את קופות הגמל ומשאירים שם את קרן ההשתלמות?
ענת מימון: למה להעביר את זה  לתקנות אחרות?
רג'ואן גרייב: כל החקיקה החדשה היא מכוח חוק הפיקוח על שירותים פיננסיים ואנחנו מעבירים את התקנות מכוח פקודת מס הכנסה לתקנות.
רג'ואן גרייב: אלה התקנות המקוריות והן מכוח פקודת מס הכנסה.
רג'ואן גרייב: מ-2005 יש חקיקה ראשית בתחום החיסכון הפנסיוני שזה חוק הפיקוח על שירותים פיננסיים וכל תקנה חדשה, אנחנו כותבים אותה מכוח אותו חוק כאשר מבטלים את התקנות שהיו מכוח פקודת מס הכנסה.
רג'ואן גרייב: זה הסדר שאנחנו הולכים בו, כמו שעשינו בתקנות הניוד, כמו שעשינו בכל התקנות האחרות החל מ-2005.
שגית אפיק: עכשיו אתם בעצם הולכים ומבטלים את התקנות מ-64 ומעבירים אותן כל פעם.
רג'ואן גרייב: כן.
רג'ואן גרייב: נכון.
רג'ואן גרייב: זה משהו טכני משפטי.
שגית אפיק: למה אתם לא עושים את זה במסודר בפעם אחת?
רג'ואן גרייב: אי אפשר לעשות הכל בבת אחת.
רג'ואן גרייב: עשינו תקנות ניוד, תקנות המשיכה ותקנות ההפקדות.
רג'ואן גרייב: לאט לאט אנחנו באים לוועדת הכספים ומאשרים.
רג'ואן גרייב: בדרך כלל אלה דברים טכניים שעושים אותם, שינוי של סמכות מכוח איזו חקיקה, ואנחנו בשנים הבאות נהיה כאן כדי באמת להעביר.
רג'ואן גרייב: בסופו של דבר כל ההסדרה תהיה מכוח החוק הראשי של חוק הפיקוח ולא מכוח פקודת מס הכנסה.
רג'ואן גרייב: רק היבטי המיסוי יישארו מכוח פקודת מס הכנסה.
שגית אפיק: פסקה (3) תעבור להיות פסקה (1), ו-(1) ו-(2) יהפכו להיות (2) ו-(3).
רג'ואן גרייב: בסדר.
רג'ואן גרייב: אולי נבקש לתת אורכה נוספת ליישום על מנת שמבחינת מערכות המיכון יוכלו להתאים את המערכות.
שגית אפיק: יש לך תשעים ימים מיום הפרסום.
שגית אפיק: זה המון זמן.
שגית אפיק: יש לך שלושה חודשים.
שגית אפיק: תשעים ימים זה הרבה זמן אחרי הפרסום.
שגית אפיק: בסעיף (2) אנחנו מעבירים את פסקה (3) שהופכת להיות פסקה (1) ופסקאות (1) ו-(2) הופכות להיות (2) ו-(3).
שגית אפיק: את זה אתם רוצים לפי מועדי הפקדה, את (1) ו-(2)?
רג'ואן גרייב: (3) יהיה (1).
ציון פיניאן: ולגבי (1) ו-(2) תחליטו אם אתם רוצים (2) ו-(1) או (1) ו-(2).
רג'ואן גרייב: זה אותו צבע.
רג'ואן גרייב: זה כבר לא משנה.
שגית אפיק: זה לא משנה כי הם פטורים.
שגית אפיק: נעשה לפי מה שנכנס ראשון, יוצא ראשון.
רג'ואן גרייב: (3) הופך ל-(1) ומשאירים את הסדר של (1) ו-(2).
טמיר כהן: צריך איכשהו להביא לידיעת העמיתים את הסדר הזה.
שגית אפיק: זה סדר שהוא  הטבה.
טמיר כהן: כן, אבל את ההטבה הזאת, לא כולם מבינים שזאת הטבה.
שגית אפיק: ברגע שתהיה ברירת מחדל שלהם, לא צריך ואין בעיה.
טמיר כהן: הרבה אנשים לא מבינים את ההטבה הזאת, שעדיף להם להשאיר את הכסף בקרן השתלמות, את הכסף הפטור, שימשיך להיות פטור לאורך זמן.
רג'ואן גרייב: אנחנו נדאג לזה שקודם כל בטופס כל עמית שרוצה למשוך כסף, הוא ידע את זה.
רג'ואן גרייב: בנוסף בדוח השנתי הקרוב, גם בדברי ההסבר, אנחנו מתכוונים לשלוח להם מעין הודעה כזאת שזה התיקון שנעשה, כך שזה יבוא לידיעת כל העמיתים.
ציון פיניאן: אנחנו מצביעים על הצעת ועדת הכספים בשיתוף האוצר.
ציון פיניאן: ה צ ב ע ה     תקנות הפיקוח על שירותים פיננסיים (קופת גמל) (משיכת כספים חלקית מקרן השתלמות), התש"ע-2010 – אושרו פה אחד
שגית אפיק: עכשיו אנחנו עוברים לתקנות מס הכנסה (כללים לאישור ולניהול קופות גמל) (תיקון), התש"ע-2010.
שגית אפיק: זה בעצם אותו הדבר.
ציון פיניאן: אנחנו מצביעים על לתקנות מס הכנסה (כללים לאישור ולניהול קופות גמל) (תיקון), התש"ע-2010.
ציון פיניאן: ה  צ ב ע ה     התקנות אושרו פה אחד     	תודה.
משה גפני: הסעיף האחרון על סדר היום אישור מוסדות ציבור לפי סעיף 46 לפקודת מס הכנסה (רשימה מספר 7776210) ולפי סעיף 61 לחוק מיסוי מקרקעין (רשימה מספר 7776310).
יהודה מונסונגו: בוקר טוב לכולם.
יהודה מונסונגו: אני מתכבד להציג רשימה של מוסדות שהומלצו על ידינו לעניין סעיף 46 וסעיף 61.
יהודה מונסונגו: מדובר ברשימה מספר 7776210 המונה 14 מוסדות ציבור לעניין סעיף 46 ו רשימה מספר 7776319 המונה מוסד אחד לעניין סעיף 61 לחוק מיסוי מקרקעין.
יהודה מונסונגו: המוסדות האלה נבדקו והומלצו על ידינו לקבלת הטבות המס ושר האוצר אישר את ההמלצה.
יהודה מונסונגו: זה  מגיע אליכם לאישורכם.
משה גפני: אני רואה שיש כאן אחד שמומלץ לשנה.
יהודה מונסונגו: כן.
יהודה מונסונגו: יש מצבים שהעמותה יכולה להיות עמותה שהיא בתחילת הדרך או עמותה שיש לה קשיים מסוימים ואנחנו עוד לא יודעים איך היא הולכת להתנהל, ולכן אנחנו נותנים לה אישור זמני, מתוך רצון להקל.
יהודה מונסונגו: במקום לדחות אותה, נותנים לה אישור זמני.
משה גפני: בני, מה עמדת רשם העמותות?
בני למקין: לכולם יש אישור ל-2011, חוץ מאחת אבל עכשיו אני מנסה לברר אצל הרשם כדי לראות אולי החומר הוגש ואם אני יכול להריץ את זה, כי אני לא רוצה לא לעכב את זה.
משה גפני: זה שנמצא ברשימה?
בני למקין: כן.
בני למקין: אחד מהם.
בני למקין: עמותה אחת בלבד.
יהודה מונסונגו: העמותה הראשונה.
יהודה מונסונגו: אני בדקתי את התיק.
משה גפני: קרן הרצליה החדשה.
יהודה מונסונגו: יש להם אישור ניהול תקין על 2010 אבל אין להם ל-2011.
יהודה מונסונגו: אני בדקתי את התיק במהלך 2010.
משה גפני: כמה  זמן ייקח לך?
בני למקין: אמרתי להם לחזור אלי תוך חמש דקות.
בני למקין: ביקשתי אותם לראות אם הם יכולים לעשות בדיקה מהירה ולראות אם יש חומר.
בני למקין: אני רק בדקתי במחשב ואין להם אישור ל-2011.
ציון פיניאן: זה שייך לקרן ישראל החדשה?
יהודה מונסונגו: לא. זאת קרן הרצליה.
גאלב מג'אדלה: כולם עברו בדיקות של הצעת החוק של קירשנבאום?
גאלב מג'אדלה: זאת בעיה.
משה גפני: זאת לא בעיה.
משה גפני: למה זאת בעיה?
גאלב מג'אדלה: אנחנו כקואליציה לא יכולים לאשר.
ציון פיניאן: אם הם לא עברו, הם יעברו.
משה גפני: כשאתה אומר אנחנו כקואליציה, היום אני מתחיל לחשוב מה זה אנחנו קואליציה ומה זה אנחנו כקואליציה.
גאלב מג'אדלה: מפלגת העבודה בקואליציה עדיין.
גאלב מג'אדלה: היא עוד לא הודיעה שהיא עוזבת.
גאלב מג'אדלה: נכון להיום אי נאמן.
משה גפני: מה באמת יהיה?
גאלב מג'אדלה: לדעתי מפלגת העבודה, השמינייה, תעזוב את הקואליציה.
משה גפני: מה יעשו הארבעה?
גאלב מג'אדלה: הרביעייה תתחיל הידברות עם הרביעייה  הנוספת ואם נגיע לעמק השווה, הגענו.
משה גפני: והשמונה יהיו באופוזיציה.
גאלב מג'אדלה: אלה שרוצים לשקם, יצטרכו ללכת לאופוזיציה, ואלה שרוצים לבנות, יצטרכו להיות בקואליציה.
גאלב מג'אדלה: אני אשאר אתכם בכל אופן.
ציון פיניאן: אני יודע שברשויות המקומיות יש חוק – ראש עיר תמיד נבחר מהאופוזיציה.
יהודה מונסונגו: בני, אתה רוצה שאולי ניתן להם אישור לחצי שנה?
משה גפני: היועצת המשפטית אומרת שאי אפשר לאשר מי שאין לו ניהול תקין.
בני למקין: אולי נמתין חמש דקות.
משה גפני: אנחנו ממתינים.
משה גפני: המתנו חצי שעה ועכשיו אנחנו ממתינים עוד חמש דקות.
משה גפני: ועדת כספים קואופרטיבית.
משה גפני: יש לכם תוספת כוח אדם כמו שאמרת?
משה גפני: את המכתב שלי החריף גנזתי על סמך מה שאמרת.
יהודה מונסונגו: קיבלתי עובדת אחת ועוד שני עובדים אני מקבל ב-1 בפברואר ועוד עובד אחד ב-1 במרץ.
יהודה מונסונגו: זאת אומרת, ארבעה עובדים.
גאלב מג'אדלה: כבוד הרב, אנחנו יכולים לנצל את הזמן ולעשות הידברות אתה, ציון ואני לגבי הרכב ועדת המשנה של ועדת הכספים?
משה גפני: אין בעיה אבל תציע הצעה.
גאלב מג'אדלה: ההצעה שלי היא פשוטה.
גאלב מג'אדלה: מגלי והבה, אני וציון.
ציון פיניאן: באיזה נושא?
משה גפני: דיור במגזר הערבי.
משה גפני: רק דיור.
משה גפני: לא על כל הנושא של המגזר הערבי.
גאלב מג'אדלה: דיור לאוכלוסייה הערבית.
משה גפני: כי יש כאן ועדת משנה בראשה עומד אחמד טיבי לגבי המגזר הערבי.
גאלב מג'אדלה: אבל זה לא על הדיור אלא על השירותים.
משה גפני: זה רק על הדיור.
גאלב מג'אדלה: מגלי הוא גם אופוזיציה, מקדימה, והוא גם בן מיעוטים.
משה גפני: לא, זה לא משנה.
גאלב מג'אדלה: אנחנו בקואליציה.
גאלב מג'אדלה: זה הרכב סביר.
משה גפני: לא מדובר כאן בקואליציה ואופוזיציה.
משה גפני: אתה יושב ראש הוועדה.
גאלב מג'אדלה: נתנו ביטוי.
גאלב מג'אדלה: שלא יגידו.
גאלב מג'אדלה: אנחנו צריכים להיות מספיק הוגנים בלי שהם יבקשו את זה.
גאלב מג'אדלה: אני אודיע למגלי והבה.
משה גפני: בני, אני לא מחכה יותר.
גאלב מג'אדלה: אם ציון כאן, אני יכול ללכת.
יהודה מונסונגו: נביא את העמותה  בפעם הבאה.
יהודה מונסונגו: חבל על הזמן.
משה גפני: לאן יש לך ללכת?
גאלב מג'אדלה: יש לי מה לעשות.
ציון פיניאן: עכשיו יש לכם הרבה זמן פנוי.
משה גפני: אומר יהודה שהוא קיבל תוספות בכוח אדם לסעיף 46.
גאלב מג'אדלה: אני מסכים לרשימה.
משה גפני: אנחנו מורידים את השם ותביאו אותו ברשימה הבאה אם יש ניהול תקין.
יהודה מונסונגו: דרך אגב, זה  הרבה בזכות עבודה מדהימה של סמנכ"ל כוח אדם שלנו, יוסי יהודה, שממש יצא מגדרו לעזור לנו.
משה גפני: וגם בזכות מנהל ועדת הכספים.
משה גפני: אנחנו מצביעים על  אישור מוסדות ציבור לפי סעיף 46 לפקודת מס הכנסה (רשימה מספר 7776210) למעט עמותה לגביה אין עדיין אישור ניהול תקין.
יהודה מונסונגו: קרן הרצליה החדשה שמספרה 580347060.
משה גפני: ה צ ב ע ה     רשימה מספר 7776210 – אושרה פה אחד     	אנחנו מצביעים על רשימה לפי סעיף 61 לחוק מיסוי מקרקעין (רשימה מספר 7776310).
משה גפני: ה צ ב ע ה     רשימה מספר 7776310 – אושרה פה אחד     תודה רבה.
משה גפני: אני פותח את ישיבת הוועדה.
משה גפני: הסעיף האחרון בסדר היום הוא הצעה לסדר היום (דיון מהיר) בנושא: הממשלה עומדת להקפיא את הקמת מתקן ההתפלה באשדוד של חבר הכנסת שי חרמש.
משה גפני: לפני שאני נותן את רשות הדיבור לחבר הכנסת חרמש אני רוצה לומר שכבר קיימנו דיון על העניין הזה, על התפלת מי הים באשדוד.
משה גפני: הוויכוח בין הממשלה, בין סגן החשב הכללי לבין מקורות, אלא שבמקורות מאז קרה.
משה גפני: יש מנכ"ל חדש.
שי חרמש: יושב ראש חדש.
משה גפני: נכון, סליחה, יושב ראש חדש.
משה גפני: אני הייתי בטוח שאם לא הסתדרתם עם היושב ראש הקודם, עם היושב ראש הנוכחי תסתדרו אבל אני לא רואה על הפנים שלך סימנים שכבר הסתדרתם.
אלכס ויז'ניצר: אנחנו נסתדר.
משה גפני: אלכס ויז'ניצר, ההיכרות שלנו היא רבת שנים בתפקידיו הקודמים הוא עשה את מלאכתו נאמנה.
משה גפני: הוא חדש במקורות ואני מקווה שגם כאן הוא יעשה את מלאכתו נאמנה.
משה גפני: על כל פנים, אנחנו גם עשינו לאחר מכן פגישה בין משרד האוצר, אגף החשב הכללי, החשב הכללי עצמו ואתה יחד עם אנשי מקורות.
משה גפני: תכף נשמע מחבר הכנסת שי חרמש את הדברים.
משה גפני: זה דיון מהיר, אתה תציג ואחרי כן נדון.
שי חרמש: מכובדי היושב ראש, קודם כל, תודה שראית בעניין הזה דיון דחוף ולא פלא הדבר.
שי חרמש: הדיון האחרון בנושא היה ב-4 בינואר 2010.
שי חרמש: עברנו שנה ושבועיים ובעצם דבר לא קרה.
שי חרמש: בגלל שאנחנו יושבים כאן בדיון ציבורי, אני רוצה לומר שיש אלימות ואני רוצה לצטט כאן משפט ואני מקווה שתבוא הכחשה מהחשב הכללי.
שי חרמש: "הבריונות של ויז'ניצר לא תקדם את משק המים.
שי חרמש: זה מהלך לא רציני שהוא בגדר ניסיון הפחדה שעתיד להיכשל".
משה גפני: מאיפה אתה קורא את זה?
שי חרמש: מפי שוקי אורן בעיתון דה מרקר מלפני יומיים.
שי חרמש: לומר על אלכס ויז'ניצר, שלדעתי הוא אחד המנהלים הבכירים והטובים במשק הציבורי, שאם הוא היה עוזב את המשק הציבורי, היו חוטפים אותו בכל מקום פרטי אחר בסדרי שכר אחרים, בריונות, אני אומר לפרוטוקול כאן שהאמירה הזאת היא חמורה ועוד בכלל לפני שדנים בנושא התפלת המים.
שי חרמש: זה התפרסם אתמול בעיתון.
שי חרמש: אני מאוד מקווה ששוקי אורן לא אמר את הדברים, אבל אם הוא אמר את זה, זה ראוי לכל גינוי.
שי חרמש: כך לא מדברים על אנשים בעמדות ציבוריות.
שי חרמש: לא מדברים על אף אחד ובוודאי לא על אדם במעמדו ובשיעור קומתו של אלכס ויז'ניצר.
שי חרמש: נעבור לנושא משק המים.
שי חרמש: אנחנו נמצאים היום שנה ושבועיים אחרי דיון זהה שהיה כאן בוועדה והעלה על סדר היום בדיוק את מה שאנחנו מעלים כרגע.
שי חרמש: היה כאן דיון מהיר ששני חברי ועדה תבעו להעלות אותו.
שי חרמש: החברות היו כאן אותם שחקנים, התחלף יושב ראש מקורות וזה השנוי היחיד הקיים והוויכוח נשאר אותו ויכוח.
שי חרמש: מה שעבר מאז – שנה ושבועיים – זאת עוד שנת בצורת, אולי הנוכחית חמורה מכל מה שידענו במאה השנים האחרונות.
שי חרמש: אני יכול להעיד שבאזור בו אני גר, בעוטף עזה, ירדו עד לבוקר זה 58 מילימטרים.
שי חרמש: זאת בערך כמות הגשם שיורדת בעונה באילת.